Επεισοδιακή σύλληψη ενός επίδοξου διαρρήκτη σημειώθηκε τα ξημερώματα στο κέντρο της Θεσσαλονίκης.

Σύμφωνα με πληροφορίες του thestival.gr, λίγο πριν τις 3, αστυνομικοί της ομάδας ΟΠΚΕ αντιλήφθηκαν την προσπάθεια δύο ατόμων να διαρρήξουν τουριστικό λεωφορείο, που ήταν σταθμευμένο στην οδό Λαγκαδά. Άμεσα οι αστυνομικοί περικύκλωσαν τους δράστες με σκοπό να τους συλλάβουν.

Εκείνοι επιβιβάστηκαν στο αυτοκίνητό τους. Ο οδηγός έβαλε όπισθεν και κινήθηκε με ταχύτητα προς τους αστυνομικούς. Έχασε τον έλεγχο του οχήματος και προσέκρουσε στον στύλο φωτεινού σηματοδότη, στη συμβολή της οδού Λαγκαδά με την οδό Μιχαήλ Καλού. Τα δύο άτομα εγκατέλειψαν το αυτοκίνητο και το έβαλαν στα πόδια. Οι αστυνομικοί της ΟΠΚΕ τους καταδίωξαν πεζοί.

Λίγη ώρα αργότερα πέρασαν χειροπέδες στον έναν από τους δύο. Ο συνεργός του κατάφερε να διαφύγει. Ο συλληφθείς, ο οποίος είναι αθίγγανος, με τη σχηματισθείσα σε βάρος του δικογραφία θα οδηγηθεί στον εισαγγελέα.

Δείτε φωτογραφίες του thestival.gr από το σημείο του συμβάντος: